Návrh

**VYHLÁŠKA**

**Ministerstva dopravy a výstavby Slovenskej republiky**

z ................... 2020,

ktorou sa mení a dopĺňa vyhláška Ministerstva dopravy a výstavby Slovenskej republiky č. 181/2019 Z. z., o výške dotácie na obstaranie nájomného bytu, obstaranie technickej vybavenosti a odstránenie systémovej poruchy bytového domu a o výške oprávnených nákladov na obstaranie nájomného bytu

Ministerstvo dopravy a výstavby Slovenskej republiky podľa § 23 zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov ustanovuje:

Čl. I

Vyhláška Ministerstva dopravy a výstavby Slovenskej republiky č. 181/2019 Z. z. o výške dotácie na obstaranie nájomného bytu, obstaranie technickej vybavenosti a odstránenie systémovej poruchy bytového domu a o výške oprávnených nákladov na obstaranie nájomného bytu sa mení takto:

1. Slová „oprávnený náklad“ vo všetkých tvaroch sa v celom texte vyhlášky nahrádzajú slovami „obstarávací náklad“ v príslušnom tvare.
2. V § 2 sa slová „stavebné úpravy“ nahrádzajú slovami „stavebnú úpravu“.
3. V § 5 sa dopĺňa odsekom 4, ktoré znie:

„(4) Výška obstarávacích nákladov ustanovená v odseku 1 a 3 je stanovená vrátane základnej sadzby dane z pridanej hodnoty. Ak pri obstaraní nájomných bytov je uplatnená znížená sadzba dane z pridanej hodnoty, výška obstarávacích nákladov sa upraví o hodnotu rozdielu medzi základnou sadzbou dane z pridanej hodnoty a zníženou sadzbou dane z pridanej hodnoty.“.

Čl. II

Táto vyhláška nadobúda účinnosť 1. januára 2021.

Andrej Doležal

minister dopravy a výstavby Slovenskej republiky